קרם קרמל

קרם קרמל (בצרפתית: Crème caramel) או פלאן הוא פודינג שעליו קרמל. שני השמות הם צרפתיים, אם כי בצרפת השם "פלאן" משמש לרוב לטארט עם פודינג. בספרד, במדינות אמריקה הלטינית ובפיליפינים הוא מוכר כ"פלאן" וכך גם בארצות הברית, שבה הוא נפוץ במסעדות מקסיקניות. באירופה הוא מוכר בשם "קרם קרמל" ובברזיל כ"פודים דה לייטה" (פודינג חלב). 

קרם קרמל הוא גרסה של פודינג, שלפני הכנתו יוצקים קרמל אל התבנית. לאחר שהפודינג התייצב, הופכים אותו כך שהקרמל מכסה אותו מלמעלה ונשפך על דפנותיו. כמו כל פודינג, הוא מכיל ביצים, חלב או שמנת וסוכר. הטעם המקובל הוא וניל אך ישנן גרסאות עם קוקוס, שקדים, פיסטוק, לימון ומגוון סוגי פירות. 

ניתן להשתמש באבקה תעשייתית להכנת הקינוח, המסמיכה את הפודינג באמצעות אגר במקום ביצים.

בארגנטינה ובאורוגוואי מוסיפים לפלאן ריבת חלב, והוא מכונה "פלאן קון דולסה דה לצ'ה" ("פלאן עם ריבת חלב").

קישורים חיצוניים

 
 רוני ונציה, קרם קרמל, מאתר ynet
 איציק פינשטיין, פלאן ריבת חלב, באתר "אכול ושתה"

ערכים שבהם תבנית בריטניקה אינה מתאימה
המטבח הצרפתי: קינוחים
המטבח הספרדי
המטבח הארגנטינאי
המטבח הברזילאי
המטבח הפורטוגזי
פודינג
קינוחי ביצים